Here is a page extracted from Wikipedia that may contain CSS, HTML, and a lot of unformatted text.

Title: Ripas d'Alcoleya
Content: As Ripas d'Alcoleya son un conchunto de ripas que se devantan sobre a localidat d'Alcoleya de Cinca, en a comarca d'a Cinca Meya.

Se tracta d'unas granizas paretz verticals con una altaria de dica 90 metros que han estau creyadas por a erosión d'o río Cinca en as tierras achilosas d'ista redolada.

Formación
Istas ripas se formoron por encaixamiento d'o ret fluvial d'a Cinca y l'Alcanadre seguiu d'una migración lateral d'istos ríos, que quan arribaban en a marguin dreita d'a ribera esgarrapaban o cobaixo d'as ripas como as ondas marinas en as penyas, provocando que s'escachen os estratos d'archila y piedra d'arena, deixando dimpués una superficie de rotura vertical, y por debaixo una espuenda de materials caitos que s'esboldregan d'istas paretz verticals.

Actualment en las ripas se puet veyer una tendencia a la formación de columnas, torres u pinaclos a causa de l'augua que regalla dende o cobalto.

En a literatura
O ilustre vecín d'Alcoleya, Ramón J. Sender afirmaba que as ripas pareixeban talladas a cutiello. En o suyo libro "El lugar de un hombre" deciba que quan yera chicot parlaba con as ripas, con os esparvers y con os foraus negros d'istas paretz a on localizaba tot lo irreal d'a suya nineza.

Tamién apareixen nombradas en o libro "Vida de Pedro Saputo" de Braulio Foz.

Referencias

Vinclos externos
  Ripas d'Alcoleya en www.coronandopicos.com
  Rota por as Ripas d'Alcoleya

Alcoleya de Cinca
Alcoleya